Palinuridae

Ny Palinuridae, izay atao andavanandro hoe langosta, dia fianakaviam-biby anaty rano, folo rantsam-batana (Decapoda), fihinana, misy karazana 60 eo ho eo. Hita any amin' ny ranomasina amin' ny toetanin-janam-pehintany sy toetany antonony rehetra ny langosta, eny amin' ny fanambanin' ny haran-dranomasina sy be vato amin' ny halalina 1 ka hatramin' ny 50 m.

Tsy manana tanana fiketohana lehibe izy (fa karazana hoho kely amin' ny tongony). Manana tandrola lava be izy ary misy akorany misy tsilotsilo. Ny rano somary mafana no tiany (toy ny any amin' ny Ranomasimbe Indiana na Ranomasina Karaiba). Matetika izy io dia mena-manja. Mifantoka kokoa any amin' ny rambony ny nofony.

 Toetoetrany 
Biby somary lehibebe ihany izy ireo (ampolony santimetatra hatramin' ny 40 sm rehefa lehibe) miavaka noho ny fananany vatana lava, tandroka lava misy tsilotsilo ary fiketohana tena kely saika tsy misy.

Biby mpiremby amin' ny alina izy ireo, ka mihaza zavamananaina bitika miaina any ambanin' ny ranomasina, ary mihinana fako ôrganika indraindray. Rehefa antoandro dia miafina ao anaty triatra ny lanngosta, izay mampipoitra ny tandrony avy ao.

 Vondron-karazana 
Amin' ny fitambarany dia vondron-karazana na sokajy 12 no fantatra fa mbola misy, izay mitsinjara amin' ny karazana velona 60 eo ho eo:

 Jasus Parker, 1883
 Justitia Holthuis, 1946
 Linuparus White, 1847
 Nupalirus Kubo, 1955
 Palibythus Davie, 1990
 Palinurellus De Man, 1881
 Palinurus Weber, 1795
 Palinustus A. Milne-Edwards, 1880
 Panulirus White, 1847
 Projasus George and Grindley, 1964
 Puerulus Ortmann, 1897
 Sagmariasus Holthuis, 1991

Ny karazana ao amin' ny vondrona Panulirus no fahita eto Madagasikara: Panulirus homarus, Panulirus versicolor, Panulirus longipes, Panulirus penicillatus, Panulirus ornatus.

 Jereo koa 

 Fozan-dranomamy
 Orana (biby)
 Drakaka
 Makamba

Sokajy:Fanjonoana